Diari Oficial de la Generalitat Valenciana


Sumari del DOGV 9883, del 02-07-2024 (2024/6307)

RESOLUCIÓ de 25 de juny de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del Conveni de col·laboració entre la Generalitat, a través de la Vicepresidència Primera i Conselleria de Cultura i Esport, i la Federació Valenciana de Judo i Disciplines Associades, per a la realització d'actuacions de tecnificació en el Centre de Tecnificació Esportiva d'Alacant i en el Centre Especialitzat d'Alt Rendiment de Judo, a València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9883

Data del DOGV
:   02-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6307


Data del document
:   25-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

RESOLUCIÓ de 25 de juny de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del Conveni de col·laboració entre la Generalitat, a través de la Vicepresidència Primera i Conselleria de Cultura i Esport, i la Federació Valenciana de Judo i Disciplines Associades, per a la realització d'actuacions de tecnificació en el Centre de Tecnificació Esportiva d'Alacant i en el Centre Especialitzat d'Alt Rendiment de Judo, a València. [2024/6307]  
  
La Generalitat, a través de la Vicepresidència Primera i Conselleria de Cultura i Esport, i la Federació de Judo i Disciplines Associades, han subscrit en data 6 d'octubre de 2023, amb tramitació reglamentària prèvia, un conveni de col·laboració entre la Generalitat, a través de la Vicepresidència Primera i Conselleria de Cultura i Esport, i la Federació Valenciana de Judo i Disciplines Associades, per a la realització d'actuacions de tecnificació en el Centre de Tecnificació Esportiva d'Alacant i en el Centre Especialitzat d'Alt Rendiment de Judo, a València.  
  
En compliment del que s'establix en la clàusula setze de l'esmentat conveni, que ha quedat inscrit en el Registre de convenis de la Generalitat amb el número 0130/2024, es procedix a la publicació en el Diari Oficial de la Generalitat Valenciana, i figura com a annex d'esta resolució.  
  
València, 25 de juny de 2024. La sotssecretària de la Vicepresidència Primera i Conselleria de Cultura i Esport: Virginia Jiménez Martínez.  
  
  
Conveni de col·laboració entre la Generalitat, a través de la Vicepresidència Primera i Conselleria de Cultura i Esport, i la Federació Valenciana de Judo i Disciplines Associades, per a la realització d'actuacions de tecnificació al Centre de Tecnificació Esportiva d'Alacant i al Centre Especialitzat d'Alt Rendiment de Judo, a València  
  
  
València, data de la signatura electrònica  
  
REUNITS  
D'una part, Vicente José Barrera Simó, vicepresident primer i conseller de Cultura i Esport, en nom i representació de la Generalitat, en virtut del nomenament efectuat per mitjà del Decret 11/2023, de 19 de juliol, del president de la Generalitat, pel qual es nomena la persona titular de la Vicepresidència Primera i Conselleria de Cultura i Esport, i que actua en virtut de les facultats conferides per l'article 3 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i per l'article 6.3 del Decret 176/2014, de 10 d'octubre, pel qual es regulen els convenis que subscriga la Generalitat i el seu registre.  
I, de l'altra part, Salvador Gómez Blanch, president de la Federació Valenciana de Judo i Disciplines Associades, amb NIF XXXXXXXXX, en nom i representació de l'entitat, en virtut del nomenament efectuat per acord de l'assemblea de 8 de setembre de 2022, i que actua en virtut de les facultats conferides per l'article 31 dels estatuts de l'esmentada federació.  
Que actuen en representació de les institucions i en virtut de les competències que cadascun exerceix en matèria d'esports,  
  
MANIFESTEN  
I. La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix en l'article 8 que entre les competències en matèria d'esport que té assignades la Vicepresidència Primera i Conselleria de Cultura i Esport està la de regular i supervisar els centres de tecnificació esportiva i establir i executar, en coordinació amb les federacions esportives i l'Administració de l'Estat, els programes de suport a l'esport d'elit a la Comunitat Valenciana.  
  
II. La Federació Valenciana de Judo i Disciplines Associades té com a fi prioritari la promoció, la tutela, l'organització i el control de la pràctica de les seues especialitats esportives dins de l'àmbit territorial de la Comunitat Valenciana.  
Així mateix, té, amb caràcter exclusiu, la funció d'elaborar i executar els plans de preparació d'esportistes d'elit i d'alt nivell de la seua modalitat esportiva, en coordinació amb la Vicepresidència Primera i Conselleria de Cultura i Esport i amb la federació esportiva espanyola.  
  
  
III. La Resolució de 27 de maig de 2014, de la Direcció General d'Esports, del Consell Superior d'Esports, classifica les instal·lacions i els programes esportius per al desenvolupament de l'esport d'alt nivell i de competició i qualifica el Centre de Tecnificació Esportiva d'Alacant i el Centre de Tecnificació Esportiva la Petxina de València (BOE 137, 6 de juny). Posteriorment, per mitjà de la Resolució de 17 de maig de 2018, de la Direcció General de d'Esports, del Consell Superior d'Esports (BOE 131, 30.05.2018), es classifica el Centre Especialitzat d'Alt Rendiment de Judo en València, i es reclassifica el Programa esportiu estatal de judo existent en el CTE la Petxina com a programa d'alt rendiment vinculat al nou centre (Centre Especialitzat d'Alt Rendiment de Judo en València), i deixa d'existir a l'esmentat CTE la Petxina.  
  
  
IV. En el Centre de Tecnificació Esportiva d'Alacant i en el Centre Especialitzat d'Alt Rendiment de Judo en València, Vicepresidència Primera i Conselleria de Cultura i Esport, per mitjà de la Direcció General d'Esport, desenvolupa, en col·laboració amb la Federació Valenciana de Judo i Disciplines Associades, el programa de tecnificació de judo, l'objectiu del qual és la preparació d'esportistes de la Comunitat Valenciana que més destaquen en aquest esport. La Federació Valenciana de Judo i Disciplines Associades, sota la supervisió de la Direcció General d'Esport, realitza totes les actuacions corresponents a la planificació i el desenvolupament del programa de tecnificació esmentat.  
  
  
V. La Llei 38/2003, de 17 de novembre, general de subvencions, en l'article 22.2.a, disposa que se podran concedir de manera directa les subvencions previstes nominativament en els pressupostos i d'acord amb l'article 168.1.A de la Llei 1/2015, de 6 de febrer, d'hisenda pública, del sector públic instrumental i de subvencions.  
  
VI. La Llei 9/2022, de 30 de desembre, de pressupostos de la Generalitat per a l'exercici 2023, aprova els pressupostos que han d'executar els organismes que integren la Generalitat durant l'exercici pressupostari de 2023. En aquests pressupostos hi ha una línia nominativa anomenada «Programa de tecnificació en centres d'alt rendiment i en centres de tecnificació esportiva», la finalitat de la qual és contribuir en el funcionament de centres d'alt rendiment i de tecnificació esportiva de la Comunitat Valenciana. Així mateix, aquesta línia pressupostària té prevista una distribució de la subvenció entre diferents federacions esportives i correspon a la Federació Valenciana de Judo i Disciplines Associades un import de 130.000 euros.  
  
VII. L'Ordre ECD/2681/2012, de 12 de desembre, aprova les bases reguladores per a la concessió de subvencions i ajudes pel Consell Superior d'Esports. En la base cinquena es disposen les ajudes a les comunitats autònomes per a despeses de funcionament dels centres de tecnificació esportiva.  
  
En conseqüència, per a regular aquesta col·laboració les institucions signatàries subscriuen aquest conveni, que se subjectarà a les següents  
  
CLÀUSULES  
  
Primera. Objecte del conveni  
És objecte d'aquest conveni establir les bases reguladores i la concessió d'una subvenció, que determina la col·laboració entre la Vicepresidència Primera i Conselleria de Cultura i Esport i la Federació Valenciana de Judo i Disciplines Associades per a gestionar les actuacions de tecnificació de judo del Centre de Tecnificació Esportiva d'Alacant i del Centre Especialitzat d'Alt Rendiment de Judo en València, i desenvolupar el perfeccionament i la tecnificació dels esportistes que s'integren en ambdós centres, per a la qual cosa es realitzaran les actuacions indicades en la clàusula tercera.  
  
Segona. Justificació legal de la concessió de la subvenció  
La subvenció regulada en aquest conveni té caràcter únic, derivat de les característiques singulars de les entitats beneficiàries, i es fonamenta la seua concessió en els articles 8, 39 i 40 de la Llei 2/2011.  
D'acord amb el que estableix l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, aquesta subvenció nominativa té caràcter de concessió directa emparada en el supòsit legal previst en l'article 168.1.a) de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.2.a de la Llei 38/2003, de 17 de novembre, general de subvencions, per estar prevista nominalment en la Llei de pressupostos de la Generalitat per a 2023.  
  
Tercera. Actuacions que cal desenvolupar  
La Federació Valenciana de Judo i Disciplines Associades ha de preparar un projecte esportiu per al desenvolupament del Programa de tecnificació esportiva, que constarà, almenys, el nom, els cognoms i la data de naixement de cada esportista que definitivament se seleccione, el personal tècnic i les activitats que s'hagen de dur a terme durant l'any 2023. El projecte s'acompanyarà de les fitxes individuals de dades personals amb el consentiment i el compromís de cada esportista, segons el model que es facilitarà des de la Direcció General d'Esport.  
  
La Federació mantindrà en la seua pàgina web amb caràcter permanent la informació pública del programa de tecnificació i del canal d'informació amb els i les esportistes.  
El projecte inclourà el pressupost previst i especificarà els conceptes amb els imports que corresponguen a les despeses derivades, amb indicació de les diferents vies de finançament.  
La Direcció General d'Esport aprovarà el projecte i supervisarà la seua execució.  
La Federació Valenciana de Judo i Disciplines Associades s'encarregarà de la contractació del personal tècnic necessari amb la titulació oficial per a les activitats que planifique, així com del personal de suport que calga perquè es duguen a terme dins d'uns nivells concordes amb l'entrenament d'alt rendiment. La Federació comprovarà que el personal a càrrec del desenvolupament del programa disposa de la certificació negativa del Registre Central de Delinqüents Sexuals. Així mateix, se sotmetrà a les normes de règim intern dels centres i s'ajustarà, en l'exercici de les seues activitats, a les directrius que emanen de la Direcció General d'Esport.  
  
Quarta. Obligacions de la Federació Valenciana de Judo i Disciplines Associades  
1. Seleccionar als i les esportistes del programa de tecnificació esportiva entre esportistes d'elit d'alta competició, segons el que estableix l'article 8 de l'Ordre 44/2021, de 10 de desembre, de la Conselleria d'Educació, Cultura i Esport (DOGV 9261, 21.01.2022), sempre amb criteris objectius, i informar-los expressament de la seua inclusió en el programa de tecnificació, de les activitats i dels serveis que es programen per a ells i elles.  
2. Realitzar el programa de tecnificació esportiva amb un calendari d'activitats dirigides als esportistes seleccionats i que representarà, com a mínim, el 75 % de les activitats proposades. A més de les activitats pròpies del programa de tecnificació, es podran incloure activitats complementàries en les quals podran participar altres esportistes majors de 16 anys, sense reunir els requisits que estableix l'apartat anterior, que participen de manera ocasional en les activitats del programa de tecnificació. La selecció d'esportistes que participen en les activitats complementàries es realitzarà segons els criteris esportius objectius.  
  
3. Fer un ús adequat de les instal·lacions del centre on es desenvolupe el programa de tecnificació i vetlar perquè els seus i les seues esportistes obtinguen el màxim suport possible amb els mitjans tècnics i humans de què disposa el centre.  
4. Notificar a la Direcció General d'Esport qualsevol proposta de canvi o modificació del programa i del pressupost presentats, en el moment que s'hi produïsca. Així mateix, es comunicaran les possibles baixes i altes de cada esportista i s'acompanyarà, en el cas d'altes, de les fitxes corresponents de dades personals amb el consentiment i el compromís de l'esportista, segons el model que es facilitarà des de la Direcció General d'Esport.  
5. Aportar qualsevol altra informació requerida per la Direcció General d'Esport per a un millor coneixement i comprensió de l'aplicació de la subvenció.  
6. En cas d'obtindre una subvenció finalista del Consell Superior d'Esports, la Federació Valenciana de Judo i Disciplines Associades ha d'assumir com a pròpies totes les obligacions derivades de la resolució que emeta el Consell Superior d'Esports, per la qual convoca les ajudes a comunitats autònomes per a activitats en centres de tecnificació esportiva, i destinar els fons que puga percebre en virtut de la resolució esmentada a la finalitat concreta per a la qual es concedisquen.  
  
7. Acreditar que la Federació Valenciana de Judo i Disciplines Associades es troba al corrent en el compliment de les obligacions tributàries i de la Seguretat Social.  
8. Sotmetre's a les actuacions de control financer que corresponen a la Intervenció General de la Generalitat en relació amb l'ajuda concedida.  
9. Conservar i custodiar les proves acreditatives de l'efectiva realització de les activitats objecte d'aquesta subvenció, com per exemple vídeos, fotografies o altres mitjans de prova en format electrònic, així com les llistes de participants i la publicitat en la seua web o en mitjans de comunicació, que haurà de posar a disposició de la Direcció General d'Esport en cas de ser requerides.  
10. Conservar els documents justificatius de l'aplicació dels fons subvencionats, incloent-hi els documents electrònics, mentre puguen ser objecte de les actuacions de comprovació i control segons la normativa fiscal, laboral i administrativa.  
11. Comunicar a la Direcció General d'Esport l'obtenció d'ajudes i subvencions per a la mateixa finalitat procedents d'altres administracions o ens públics o privats.  
12. La Federació Valenciana de Judo i Disciplines Associades se subroga en la posició de la Vicepresidència Primera i Conselleria de Cultura i Esport respecte de qualsevol altra obligació que es derive normativament de la subvenció concedida i declara, amb la signatura d'aquest conveni, que compleix els requisits establits en l'article 13 de la Llei general de subvencions i els exigits, si escau, en la resolució del Consell Superior d'Esports.  
13. Haver rendit, davant de la Direcció General d'Esport, els comptes anuals de l'exercici anterior, de conformitat amb l'article 70.3 de la Llei 2/2011, de 22 de març, de la Generalitat, de l'esport i l'activitat física de la Comunitat Valenciana.  
14. La Federació Valenciana de Judo i Disciplines Associades haurà d'adoptar totes les mesures necessàries per a previndre qualsevol situació en la qual la imparcialitat i l'objectivitat en l'execució de l'acció puguen veure's compromeses per raons d'interés econòmic, afinitats polítiques, vincles familiars o afectius, o qualsevol altre interés compartit (conflicte d'interessos).  
La Federació haurà de comunicar oficialment a la Direcció General d'Esport, sense demora, qualsevol situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar una infracció a l'ordenament jurídic vigent.  
15. A més de complir totes aquelles obligacions establides en els articles 13 i 14 de la Llei general de subvencions.  
  
Cinquena. Transparència, subministrament d'informació i dades obertes.  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana incloses en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar, en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o les persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei de Transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Sisena. Obligacions de la Vicepresidència Primera i Conselleria de Cultura i Esport  
1. Col·laborar econòmicament amb la Federació Valenciana de Judo i Disciplines Associades, com a contribució a les activitats de tecnificació de judo desenvolupades a ambdós centres de tecnificació esportiva, amb la concessió de la subvenció nominativa prevista de 130.000 euros, amb càrrec a l'aplicació pressupostària 28.74.66.467.36, capítol IV, línia S6412000, dels pressupostos de la Generalitat per a l'any 2023, per a atendre despeses de funcionament, amb la distribució següent:  
  
a) Per a les activitats desenvolupades al Centre de Tecnificació Esportiva d'Alacant: 20.000 euros.  
b) Per a les activitats desenvolupades al Centre Especialitzat d'Alt Rendiment de Judo a València: 110.000 euros.  
Aquesta quantitat, així com l'aplicació i execució del conveni, no representen un increment de la despesa aprovada per la Llei 9/2022, de 30 de desembre, de pressupostos de la Generalitat per a l'exercici 2023.  
Aquesta línia de subvenció forma part de l'objectiu estratègic 2 de la Direcció General d'Esport del Pla estratègic de subvencions de la Conselleria d'Educació, Cultura i Esport, la finalitat de la qual és contribuir econòmicament al funcionament de centres d'alt rendiment i de tecnificació esportiva de la Comunitat Valenciana en el desenvolupament de programes esportius de tecnificació.  
2. Transferir a la Federació Valenciana de Judo i Disciplines Associades la subvenció finalista que puga concedir el Consell Superior d'Esports a ambdós centres de tecnificació esportiva, com a conseqüència de la convocatòria d'ajudes a comunitats autònomes per a la realització d'activitats en centres de tecnificació esportiva i centres especialitzats de tecnificació esportiva. És necessària una resolució de concessió de la subvenció que corresponga, si escau, a la Federació Valenciana de Judo i Disciplines Associades, que ha d'incloure, com a mínim, l'import concedit, la finalitat, la documentació i el termini de justificació.  
  
3. Donar publicitat al conveni d'acord amb el que estableix l'article 12 del Decret 105/2017, de 28 de juliol, del Consell.  
  
Setena. Compatibilitat de la subvenció  
La subvenció objecte d'aquest conveni serà compatible amb altres subvencions, ajudes, ingressos o recursos obtinguts per a la mateixa finalitat procedents de qualsevol de les administracions o ens públics o privats, nacionals, de la Unió Europea o d'organismes internacionals, sempre que la suma de tots no supere el cost total de l'activitat.  
  
  
Huitena. Despeses subvencionables  
La subvenció concedida per a despeses de funcionament es destinarà a sufragar les despeses produïdes per les actuacions de tecnificació de judo al Centre de Tecnificació Esportiva d'Alacant i al Centre Especialitzat d'Alt Rendiment de Judo en València, únicament i exclusivament en relació amb:  
1. El personal tècnic: honoraris a través de nòmines, factures i rebuts legals. Si es justifica l'import brut, s'ha d'acreditar el pagament de la Seguretat Social i l'IRPF.  
2. Els entrenaments i/o concentracions: despeses per a allotjament, locomoció i restauració d'esportistes i personal tècnic del programa.  
  
3. La residència: despeses de residència i restauració, si escau, d'esportistes que estiguen en règim de concentració permanent, com a mínim un 15 % del total de la subvenció.  
4. Excepcionalment, participació en competicions nacionals i/o internacionals com a part de la preparació general: despeses per a allotjament, locomoció, restauració i inscripció d'esportistes i personal tècnic del programa per a l'assistència a competicions que figuren en el projecte, excepte per als campionats oficials d'Espanya, individuals, de seleccions autonòmiques, de comunitats autònomes, de federacions, de clubs o similars.  
5. Altres despeses degudament detallades i justificades, relacionades directament amb l'objecte de la subvenció, excepte material immobilitzat o qualsevol tipus de despesa d'inversió.  
La suma total de les despeses percebudes directament pel personal tècnic, incloent-hi els cinc apartats anteriors, no pot superar el 70 % de la subvenció total concedida.  
Els tributs són despesa subvencionable quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o de compensació, ni els impostos personals sobre la renda.  
  
La Federació Valenciana de Judo i Disciplines Associades està sotmesa al que estableix per a la subcontractació l'article 29 de la Llei 38/2003, de 17 de novembre, general de subvencions.  
Quan la contractació de tercers per a la prestació de serveis siga superior a la quantia establida en la Llei de contractes del sector públic per al contracte menor, s'hauran de sol·licitar, com a mínim, tres ofertes de proveïdors diferents abans de la contractació, llevat que, per les seues característiques especials, no hi haja en el mercat prou entitats que els presten, o llevat que la despesa s'haja fet abans de la subvenció. L'elecció es farà d'acord amb criteris d'eficiència i economia, i quan no corresponga a la proposta econòmica més avantatjosa, haurà de justificar-se expressament en una memòria, que es presentarà, acompanyada de les ofertes, amb la justificació establida en la clàusula deu.  
  
  
Novena. Pagament i termini de justificació  
La Generalitat abonarà per transferència bancària la subvenció a la Federació Valenciana de Judo i Disciplines Associades, després de la justificació que acredite la realització de l'activitat subvencionada i la deguda aplicació de la subvenció a la finalitat de l'ajuda, de conformitat amb l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
El termini de presentació de la justificació conclou el 15 de novembre de 2023 i es presentarà per mitjans electrònics, preferiblement a través de l'adreça d'internet http://www.gva.es/va/inicio/procedimientos?id\_proc=19816.  
Excepcionalment, poden justificar-se les despeses realitzades des del 16 de novembre fins al 31 de desembre de 2022, ja que aquestes no ha sigut possible presentar-les dins del termini de justificació previst per al conveni signat en 2022.  
  
Deu. Forma de justificació  
La documentació justificativa de la subvenció que ha de presentar la Federació Valenciana de Judo i Disciplines Associades és la següent:  
1. Una memòria d'actuació justificativa del compliment de les condicions imposades en la concessió de la subvenció, amb indicació de la informació següent: tipus de tecnificació que es realitza, nom dels i de les esportistes en concentració permanent, nom dels i de les esportistes interns i externs, concentracions puntuals, concentracions d'equips de seleccions o federacions nacionals i millors resultats. També hi figurarà si s'han aconseguit els objectius previstos, les activitats realitzades i la valoració tècnica del programa.  
  
2. Un certificat del total de les despeses aplicades en el programa subvencionat, distribuïdes per cadascun dels conceptes indicats en la clàusula huitena. S'hi farà constar que les despeses corresponen efectivament a despeses derivades de la finalitat per a la qual es va concedir la subvenció.  
3. Una relació classificada de les despeses ocasionades per cada concepte de despeses, amb identificació del creditor i del document, el seu import, la data d'emissió i la data de pagament.  
4. Les factures originals, amb còpia, o els documents de valor probatori equivalent, de les despeses subvencionades. Els justificants integrants de cada compte justificatiu ha de complir els requisits formals legalment establits.  
5. Una liquidació econòmica del pressupost per conceptes, amb indicació de les despeses reals i de les diferents vies de finançament. Es justificaran les desviacions que s'hagen produït respecte del pressupost presentat.  
Tots aquests documents han d'estar signats per la persona responsable de la tresoreria i tindre el vistiplau de qui exercisca la presidència de la federació.  
  
Onze. Pla de control  
Aquesta subvenció estarà sotmesa a les actuacions incloses en el pla de control de 2023 regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en la aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir l'adequada realització de l'activitat subvencionada.  
  
  
Dotze. Comissió mixta  
1. Per a l'adequada planificació, execució i avaluació de les actuacions que s'han de realitzar a l'empara d'aquest conveni, es constitueix una comissió mixta composta de dues persones en representació de cadascuna de les entitats signants, nomenades pel director general d'Esport a proposta del president de la Federació Valenciana de Judo i Disciplines Associades i del director general d'Esport, respectivament. Aquesta comissió tècnica respectarà el principi de presència equilibrada d'homes i dones, i es reunirà com a mínim una vegada durant el període de vigència, i totes les vegades que siga necessari a petició de qualsevol de les parts. La comissió remetrà al director general d'Esport una còpia de les actes que emeta.  
2. Aquesta comissió mixta realitzarà el seguiment i el control de les actuacions objecte d'aquest conveni, a més de les funcions previstes en l'article 9 del Decret 176/2014, de 10 d'octubre.  
  
Tretze. Eficàcia i vigència del conveni  
Aquest conveni tindrà vigència des de la data de la seua signatura i estendrà els seus efectes des de l'1 de gener fins al 31 de desembre de 2023.  
  
Catorze. Resolució i modificación  
Les causes de resolució d'aquest conveni són el mutu acord, l'incompliment de les obligacions derivades del conveni per qualsevol de les parts o per decisió judicial declaratòria de la nul·litat del conveni.  
  
En cas de resolució del conveni, pel que fa a les actuacions en execució, les parts, a proposta de la comissió de seguiment establida en la clàusula dotze, podran acordar la continuació i la finalització de les activitats ja iniciades que consideren oportunes, de conformitat amb l'article 52.3 de la Llei 40/2015, de règim jurídic del sector públic.  
  
En cas d'incompliment de les obligacions i dels compromisos assumits per cadascuna de les parts, la comissió de seguiment acordarà les conseqüències a aplicar, segons el cas, de conformitat amb l'article 49.e de la Llei 40/2015.  
La possible modificació del contingut del conveni requereix l'acord unànime de les persones signants, de conformitat amb l'article 49.g de la Llei 40/2015, d'1 d'octubre.  
  
Quinze. Protecció de dades personals  
1. La gestió de la subvenció nominativa i de la signatura i seguiment d'aquest conveni mitjançant el qual s'instrumenta aquella, comporta el tractament de dades de caràcter personal, per la qual cosa resulten d'aplicació les mesures i les garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. C.P.: 46631 València.  
b) Delegació de Protecció de Dades de la Generalitat. Passeig de l'Albereda, 16. 46924 València. Correu electrònic: lmc@zee.ft  
c) Finalitat del tractament: gestionar la concessió, control i justificació de la subvenció.  
d) Les bases de legitimació general aplicables al tractament de dades són les previstes en els apartats c i e de l'art. 6.1 del RGPD (l'interés públic i l'obligació legal) en relació amb les normes específiques que regulen aquest procediment.  
e) Quan la persona sol·licitant o el seu representant legal aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los, en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada i que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que preveu la normativa d'arxius i documentació.  
k) La persona interessada té dret a sol·licitar del responsable del tractament l'accés, la rectificació i la supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que indica la pàgina següent: http://www.gva.es/va/proc19970  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegada de Protecció de Dades, de manera presencial o telemàtica, de conformitat amb el que indica la pàgina següent: http://www.gva.es/va/proc22094. A més, hi ha la possibilitat de reclamar davant l'Agència Espanyola de Protecció de Dades.  
3. I, pel que fa a la signatura i seguiment del conveni, tant la Vicepresidència Primera i Conselleria de Cultura i Esport com l'altra part són responsables del tractament que facen de les dades de les persones firmants i interlocutores, i dels membres de la comissió mixta de seguiment i control. El text del conveni, amb les dades de les persones firmants, serà enviat al Registre de Convenis de la Generalitat i publicat en el Portal de Transparència de la Generalitat.  
  
Setze. Normativa  
En aquest conveni és aplicable el que disposen la Llei 38/2003, de 17 de novembre, general de subvencions, i el Reial decret 887/2006, que aprova el seu reglament; la Llei 40/2015, de règim jurídic del sector públic; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
Aquest conveni, que conté les bases reguladores de l'ajuda que es concedeix, es publicarà en el Diari Oficial de la Generalitat Valenciana, segons disposa l'article 9.3 de la Llei 38/2003, de 17 de novembre, general de subvencions.  
  
Dèsset. Naturalesa jurídica i qüestions litigioses  
Aquest conveni de col·laboració té caràcter administratiu i es regirà pel que estableix la normativa general i, concretament, pel que disposa la Llei 40/2015, d'1 d'octubre, de règim jurídic del sector públic.  
  
Les possibles qüestions litigioses o controvèrsies per l'aplicació, interpretació, modificació, efectes i resolució d'aquest conveni hauran d'intentar ser resoltes, en primera instància, per mutu acord entre les parts a través de la Comissió mixta.  
Si no pot aconseguir-se un acord, les possibles controvèrsies han de ser resoltes, tal com disposa la Llei 29/1998, de 13 de juliol, reguladora de la jurisdicció contenciosa administrativa, pel Tribunal Superior de Justícia de la Comunitat Valenciana.  
  
Díhuit. Comunicació a la Comissió Europea  
L'ajuda concedida no s'ha de notificar a la Unió Europea, per no reunir els requisits de l'apartat 1 de l'article 107 del TFUE, segons disposa el Decret 128/2017, de 29 de setembre, del Consell, ja que no suposa cap avantatge econòmic, atés que l'entitat a la qual s'atorga la subvenció no desenvolupa activitats econòmiques en aquest conveni en què s'oferisquen al mercat béns o serveis; per la qual cosa no hi ha possibilitat de falsejament de la competència.  
  
I, com a mostra de conformitat, les parts signen aquest conveni al lloc i en la data indicats en el començament.  
  
València, 6 d'octubre de 2023.  
  
El vicepresident primer i conseller de Cultura i Esport: Vicente José Barrera Simó.  
El president de la Federació Valenciana de Judo i Disciplines Associades: Salvador Gómez Blanch.